section_heading: Životopis
paragraph_text: Osnovnu je školu pohađao u rodnom mjestu. Otac mu je umro kad je bio vrlo mali pa je odrastao uz majku i starijeg brata, u veoma siromašnoj seljačkoj obitelji. Njegovo rano mladenaštvo obilježio je Drugi svjetski rat, u kome je ostao bez brata. Cijeli radni vijek proveo je u rodnom mjestu sa suprugom Evom, baveći se poljoprivredom. U vrijeme Domovinskog rata bio je u Osijeku. U tjeskobi prognaničkih dana počeo je pisati o životu ljudi u svom selu od davnine do najnovijih dana.